1997R0936 — FI — 02.12.2006 — 008.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EY) N:o 936/97,

annettu 27 päivänä toukokuuta 1997,

korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 ( 1 ) ja erityisesti sen 1 artiklan 1 kohdan, sekä katsoo, että sekä katsoo, että Uruguayn kierroksen monenvälisten kauppaneuvottelujen tuloksena syntyneen maataloutta koskevan sopimuksen mukaan yhteisö on sitoutunut avaamaan korkealaatuista naudanlihaa ja jäädytettyä puhvelinlihaa koskevat tariffikiintiöt, joiden vuotuiset määrät on vahvistettu vastaavasti 58 100 tonniksi ja 2 250 tonniksi; nämä monivuotiset kiintiöt olisi avattava 1 päivänä heinäkuuta alkaviksi kahdentoista kuukauden jaksoiksi ja olisi vahvistettava niiden soveltamista koskevat yksityiskohtaiset säännöt, vievät kolmannet maat ovat sitoutuneet antamaan näille tuotteille niiden alkuperän takaavan aitoustodistuksen; on tarpeen määritellä näiden todistusten malli ja laatia niiden käyttöä koskevat yksityiskohtaiset säännöt; aitoustodistusten on oltava kolmansissa maissa sĳaitsevien toimielinten antamia; tämän toimielimen on annettava tarvittavat takeet kyseisen järjestelmän moitteettomasta toiminnasta, kyseistä järjestelmää olisi hallinnoitava tuontitodistusten avulla; tätä varten olisi säädettävä hakemusten esittämistä koskevista yksityiskohtaisista säännöistä sekä hakemuksissa ja todistuksissa annettavista tiedoista poiketen tarvittaessa maataloustuotteiden tuonti- ja vientitodistusten sekä ennakkovahvistustodistusten järjestelmän soveltamista koskevista yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88 ( 2 ), sellaisena kuin se on viimeksi muutettuna asetuksella (EY) N:o 2350/96 ( 3 ), ja naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä sekä asetuksen (ETY) N:o 2377/80 kumoamisesta 26 päivänä kesäkuuta 1995 annetun komission asetuksen (EY) N:o 1445/95 ( 4 ), sellaisena kuin se on viimeksi muutettuna asetuksella (EY) N:o 266/97 ( 5 ), tietyistä säännöksistä, näiden lihojen tuonnin moitteettoman hallinnoinnin varmistamiseksi olisi säädettävä tarvittaessa, että tuontitodistusten antaminen edellyttää erityisesti aitoustodistuksissa olevien tietojen tarkistamista, kokemus on osoittanut, että tuojat eivät aina ilmoita kyseisen kiintiön osana tuodun naudanlihan määriä ja alkuperää tuontitodistuksen antaneelle toimivaltaiselle viranomaiselle; nämä tiedot ovat tärkeitä markkinatilanteen arvioimisessa; tämän vuoksi olisi otettava käyttöön tämän ilmoituksen tekemistä koskeva vakuus, olisi säädettävä, että jäsenvaltioiden on huolehdittava kyseiseen tuontiin liittyvien tietojen välittämisestä, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN:







1 artikla

1. Avataan seuraavat yhteisön monivuotiset tariffikiintiöt 1 päivän heinäkuuta ja seuraavan vuoden 30 päivän kesäkuuta välisiksi ajanjaksoiksi, jäljempänä ’tuontivuosi’:

— ►M13 60 250 tonnia ◄ CN-koodeihin 0201 ja 0202 kuuluvaa korkealaatuista tuoretta, jäähdytettyä tai jäädytettyä naudanlihaa sekä CN-koodeihin 0206 10 95 ja 0206 29 91 kuuluvia tuotteita. Tämän kiintiön järjestysnumero on 09.4002;

— 2 250 tonnia CN-koodiin 0202 30 90 kuuluvaa jäädytettyä luuttomaksi leikattua puhvelinlihaa luuttomaksi leikatun lihan painona ilmaistuna. Tämän kiintiön järjestysnumero on 09.4001. — Kyseiseen kiintiöön luettaessa 100 kilogrammaa luullista lihaa vastaa 77:ää kilogrammaa luutonta lihaa.

▼M13

Tariffikiintiöiden kokonaismäärä tuontivuodeksi 2005/2006 on kuitenkin 59 675 tonnia.

▼B

2. Tässä asetuksessa ’jäädytetyllä lihalla’ tarkoitetaan lihaa, jonka sisälämpötila sen saapuessa yhteisön tullialueelle on enintään -12 oC.

3. Edellä 1 kohdassa tarkoitettuihin kiintiöihin sovellettavaksi arvotulliksi vahvistetaan 20 prosenttia.

2 artikla

Edellä 1 artiklan 1 kohdan ensimmäisessä luetelmakohdassa tarkoitettu tuoreen, jäähdytetyn tai jäädytetyn naudanlihan tariffikiintiö jakautuu seuraavasti:

▼M14

a) 28 000 tonnia CN-koodeihin 0201 30 00 ja 0206 10 95 kuuluvaa luuttomaksi leikattua naudanlihaa, joka vastaa seuraavaa määritelmää: ”Valikoituja naudanlihapaloja, jotka on saatu vieroittamisen jälkeen yksinomaan laitumella kasvatetuista sonneista, sonnimulleista tai hiehoista. Sonnien ruhojen on oltava luokiteltuja laatuluokkiin ’JJ’, ’J’, ’U’ tai ’U2’ ja sonnimullien ja hiehojen ruhojen laatuluokkiin ’AA’, ’A’ tai ’B’ Argentiinan maatalous-, kotieläintuotanto-, kalastus- ja elintarvikeviraston (Secretaría de Agricultura, Ganadería, Pesca y Alimentos – SAGPyA) laatiman virallisen naudanlihaluokituksen mukaisesti.” Lihapalat on merkittävä Euroopan parlamentin ja neuvoston asetuksen (EY) N:o 1760/2000 ( 6 ) 13 artiklan mukaisesti. Pakkausmerkinnän tietoihin voidaan lisätä merkintä ”High Quality Beef”;

▼B

b) ►M13 7 150 tuotepainotonnia ◄ CN-koodeihin 0201 20 90, 0201 30, 0202 20 90, 0202 30, 0206 10 95 ja 0206 29 91 kuuluvaa lihaa, joka vastaa seuraavaa määritelmää: ▼M13 Sonnimullien tai hiehojen ruhoista saadut valikoidut lihapalat, jotka on luokiteltu yhteen seuraavista AUS-MEAT Australian määritelmien mukaisista virallisista luokista: Y, YS, YG, YGS, YP ja YPS. Naudanlihan värin on vastattava AUS-MEAT:n lihan väriä koskevia vertailustandardeja 1 B–4, rasvan värin AUS-MEAT:n rasvan väriä koskevia vertailustandardeja 0–4 ja rasvan paksuuden (P8-kohdasta mitattuna) AUS-MEAT:n rasvaluokkia 2–5. Lihapalat on merkittävä Euroopan parlamentin ja neuvoston asetuksen (EY) N:o 1760/2000 ( 7 ) 13 artiklan mukaisesti. Päällysmerkinnän tietoihin voidaan lisätä merkintä ”High Quality Beef”. Tuontivuodeksi 2005/2006 tariffikiintiö on kuitenkin 7 075 tuotepainotonnia, joka vastaa ensimmäisessä alakohdassa tarkoitettuja CN-koodeja ja joka noudattaa toisessa, kolmannessa ja neljännessä alakohdassa säädettyjä vaatimuksia;

▼M14

c) 6 300 tonnia CN-koodeihin 0201 30 00, 0202 30 90, 0206 10 95 ja 0206 29 91 kuuluvaa luuttomaksi leikattua naudanlihaa, joka vastaa seuraavaa määritelmää: ”Naudanlihapaloja, jotka on saatu sonneista (’novillo’) tai hiehoista (’vaquillona’), sellaisina kuin ne on määritelty Uruguayn kansallisen lihainstituutin (Instituto Nacional de Carnes – INAC) laatimassa virallisessa naudanruhojen luokitusjärjestelmässä. Korkealaatuisen naudanlihan tuotantoon tarkoitetut eläimet on kasvatettu vieroittamisen jälkeen yksinomaan laitumella. Ruhojen on oltava luokiteltuja laatuluokkiin ’I’, ’N’ tai ’A’ ja edelleen rasvaisuusastetta osoittaviin luokkiin ’1’, ’2’ tai ’3’ edellä mainitun luokitusjärjestelmän mukaisesti”. Lihapalat on merkittävä asetuksen (EY) N:o 1760/2000 13 artiklan mukaisesti. Pakkausmerkinnän tietoihin voidaan lisätä merkintä ”High Quality Beef”;

d) 5 000 tonnia CN-koodeihin 0201 30 00, 0202 30 90, 0206 10 95 ja 0206 29 91 kuuluvaa luuttomaksi leikattua lihaa, joka vastaa seuraavaa määritelmää: ”Valikoituja lihapaloja, jotka on saatu vieroittamisen jälkeen yksinomaan laidunruoholla ruokituista sonneista tai hiehoista. Ruhojen on oltava luokiteltuja laatuluokkaan ’B’ ja edelleen rasvaisuusastetta osoittaviin luokkiin ’2’ tai ’3’ Brasilian maataloudesta, kotieläintuotannosta ja maataloustuotteiden tarjonnasta vastaavan ministeriön (Ministério da Agricultura, Pecuária e Abastecimento) laatiman virallisen naudanruhojen luokitusjärjestelmän mukaisesti”. Lihapalat on merkittävä asetuksen (EY) N:o 1760/2000 13 artiklan mukaisesti. Pakkausmerkinnän tietoihin voidaan lisätä merkintä ”High Quality Beef”;

▼B

e) ►M12 1 300 tuotepainotonnia ◄ CN-koodeihin 0201 20 90, 0201 30, 0202 20 90 ja 0202 30, 0206 10 95 ja 0206 29 91 kuuluvaa lihaa, joka vastaa seuraavaa määritelmää: ”Valikoitu, paloiteltu, jäähdytetty tai jäädytetty naudanliha, joka on saatu naudoista, jotka on kasvatettu yksinomaan laitumella ja joilla on enintään neljä pysyvää etuhammasta; ruhon paino enintään 325 kilogrammaa, ulkonäöltään kiinteää, leikkausjälki siisti, liha väriltään vaaleaa ja yhtenäistä, selkeä, muttei liian paksu rasvapeite. Kaikki palat pakataan tyhjiöpakkauksiin ja niistä käytetään luokittelunimeä high quality beef”. Tuontivuodeksi 2005/2006 tariffikiintiö on kuitenkin 800 tuotepainotonnia, joka vastaa ensimmäisessä ja toisessa alakohdassa tarkoitettuja CN-koodeja ja määritelmää;

▼M8

f) 11 500 tuotepainotonnia CN-koodeihin 0201, 0202, 0206 10 95 ja 0206 29 91 kuuluvaa lihaa, joka vastaa seuraavaa määritelmää: ”Ruhoja tai alle 30 kuukauden ikäisistä naudoista saatuja paloja; eläimiä on ruokittu vähintään sata päivää vähintään 20 naulan päiväannoksella tasapainotettua, energia-arvoltaan korkeaa, vähintään 70 prosenttia jyviä sisältävää ravintoa.United States Department of Agriculturen (USDA) vaatimusten mukaisesti luokkiin choice tai prime kuuluva liha vastaa edellä esitettyä määritelmää. Agence Canadienne d'inspection des aliments du Gouvernement du Canadan vaatimusten mukaisesti luokkiin Canada A, Canada AA, Canada AAA, Canada Choice ja Canada Prime, A1, A2 ja A3 kuuluva liha vastaa edellä esitettyä määritelmää” ;

▼M8

g) 1 000 tonnia CN-koodeihin NC 0201 30 00 ja 0202 30 90 kuuluvaa luutonta lihaa, joka vastaa seuraavaa määritelmää: ”Fillet (lomito), Striploin ja/tai Cube Roll (lomo), Rump (rabadilla), Topside (carnaza negra), jotka on saatu valituista risteytetyistä eläimistä, joista vähemmän kuin 50 prosenttia on zebú-tyypin roduista ja joita on ruokittu ainoastaan laidunruoholla tai heinällä. Teurastettujen eläinten on oltava Vacuno-ruhonluokitusjärjestelmän luokkaan V kuuluvia härkiä tai hiehoja, joiden ruhot painavat enintään 260 kilogrammaa. Lihapalojen on oltava nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000 ( 8 ) 13 artiklan mukaisesti merkittyjä. Maininta ’korkealuokkaista naudanlihaa’ voidaan lisätä merkinnässä oleviin tietoihin”.

▼B

3 artikla

1. Edellä 2 artiklan f alakohdassa tarkoitettujen määrien tuonnin edellytyksenä on niitä vapaaseen liikkeeseen luovutettaessa

— 4 ja 5 artiklan säännösten mukaisesti annetun tuontitodistuksen esittäminen, ja

— 6 artiklan säännösten mukaisesti annetun aitoustodistuksen esittäminen.

2. Edellä 1 kohdassa tarkoitetut tuontitodistukset annetaan kuukausittain. Kunakin tuontivuoden kuukautena käytettävissä oleva määrä vastaa yhtä kahdestoistaosaa 2 artiklan f kohdassa tarkoitetusta kokonaismäärästä korotettuna 5 artiklan 3 kohdassa tarkoitetulla edellisiltä kuukausilta käyttämättä jääneellä määrällä.

4 artikla

Edellä 3 artiklassa tarkoitetun tuontitodistuksen saamiseksi:

a) hakĳan on oltava luonnollinen henkilö tai oikeushenkilö, joka hakemuksen esittämishetkellä on harjoittanut vähintään 12 kuukauden ajan naudanlihakauppaa jäsenvaltioiden tai kolmansien maiden kanssa ja joka on merkitty jonkin jäsenvaltion alv-rekisteriin;

b) hakĳan jättämä todistushakemus voi koskea kokonaismäärää, joka vastaa enintään hakemuksen jättökuukautena käytettävissä olevaa määrää;

c) todistushakemuksessa ja todistuksessa on oltava niiden 8 kohdassa maininta alkuperämaasta; todistus velvoittaa tuomaan kyseisestä maasta;

▼M11

d) todistushakemuksessa sekä todistuksessa on oltava niiden 20 kohdassa yksi seuraavista maininnoista: — Carne de vacuno de alta calidad [Reglamento (CE) no 936/97] — Vysoce jakostní hovězí/telecí maso (nařízení (ES) č. 936/97) — Oksekød af høj kvalitet (forordning (EF) nr. 936/97) — Qualitätsrindfleisch (Verordnung (EG) Nr. 936/97) — Kõrgekvaliteediline veiseliha/vasikaliha (määrus (EÜ) nr 936/97) — Βόειο κρέας εκλεκτής ποιότητας [κανονισμός (ΕΚ) αριθ. 936/97] — High-quality beef/veal (Regulation (EC) No 936/97) — Viande bovine de haute qualité [règlement (CE) no 936/97] — Carni bovine di alta qualità [regolamento (CE) n. 936/97] — Augstākā labuma liellopu/teļa gaļa (Regula (EK) Nr. 936/97) — Aukštos kokybės jautiena ir (arba) veršiena (Reglamentas (EB) Nr. 936/97) — Kiváló minőségű marha-/borjúhús (936/97/EK rendelet) — Kwalita għolja ta’ ċanga/vitella (Regolament (KE) Nru 936/97) — Rundvlees van hoge kwaliteit (Verordening (EG) nr. 936/97) — Wołowina/cielęcina wysokiej jakości (Rozporządzenie (WE) nr 936/97) — Carne de bovino de alta qualidade [Regulamento (CE) n.o 936/97] — Vysoko kvalitné hovädzie/teľacie mäso (Nariadenie (ES) č. 936/97) — Visokokakovostno goveje/telečje meso (Uredba (ES) št. 936/97) — Korkealaatuista naudanlihaa (asetus (EY) N:o 936/97) — Nötkött av hög kvalitet (förordning (EG) nr 936/97).

▼B

5 artikla

1. Edellä 4 artiklassa tarkoitetun todistushakemuksen voi jättää ainoastaan kunkin tuontivuoden kunkin kuukauden viiden ensimmäisen päivän aikana sen jäsenvaltion toimivaltaiselle viranomaiselle, jonka alv-rekisteriin hakĳa on merkitty. Jos sama hakĳa esittää useamman hakemuksen, hakĳan kaikki hakemukset hylätään.

2. Jäsenvaltioiden on annettava komissiolle tiedoksi hakemusten sisältämä kokonaismäärä hakemusten esittämisjakson päättymistä seuraavana toisena työpäivänä. Tiedonantoon on sisällyttävä hakĳaluettelo sekä ilmoitetut alkuperämaat. Kaikki tiedonannot, tyhjät tiedonannot mukaan lukien, on toimitettava määräpäivänä kello 16.00 mennessä.

3. Komissio päättää mahdollisimman pian, missä määrin hakemukset voidaan hyväksyä. Jos määrät, joille todistuksia on haettu, ylittävät käytettävissä olevat määrät, komissio vahvistaa haetuille määrille yhtenäisen vähennysprosentin. Jos hakemusten kokonaismäärä on pienempi kuin saatavilla oleva määrä, komissio määrittää jäljellä olevan määrän, joka lisätään kunkin tuontivuoden seuraavana kuukautena käytettävissä olevaan määrään.

4. Jollei hakemusten hyväksymistä koskevasta komission päätöksestä muuta johdu, todistukset annetaan kunkin kuukauden yhdentenätoista päivänä.

6 artikla

1. Aitoustodistuksesta laaditaan alkuperäiskappale ja vähintään yksi jäljennös lomakkeelle, jonka malli on liitteessä I.

Lomakkeen koko on noin 210 × 297 millimetriä, ja käytettävän paperin painon on oltava vähintään 40 grammaa neliömetriä kohti.

2. Lomakkeet on painettava ja täytettävä yhdellä yhteisön virallisista kielistä; lisäksi ne voidaan painaa ja täyttää viejämaan virallisella kielellä tai yhdellä sen virallisista kielistä.

Lomakkeen kääntöpuolella on oltava viejämaasta peräisin olevaan lihaan sovellettava 2 artiklassa tarkoitettu määritelmä.

3. Jokainen aitoustodistus yksilöidään käyttämällä 7 artiklassa tarkoitetun todistuksen antavan toimielimen antamaa toimitusnumeroa. Jäljennösten ja alkuperäiskappaleen toimitusnumerot ovat samat.

4. Alkuperäiskappale ja jäljennökset on täytettävä kirjoituskoneella tai käsin. Jälkimmäisessä tapauksessa on käytettävä mustaa mustetta ja kirjoitettava suuraakkosin.

5. Aitoustodistus on voimassa ainoastaan, jos liitteessä II olevassa luettelossa mainittu todistuksen antava toimielin on sen asianmukaisesti täyttänyt ja hyväksynyt liitteissä I ja II olevien ohjeiden mukaisesti.

6. Aitoustodistus on asianmukaisesti hyväksytty, jos siinä mainitaan antopaikka ja -aika ja jos siinä on todistuksen anatavan toimielimen leima ja sellaisen henkilön allekirjoitus tai sellaisten henkilöiden allekirjoitukset, jolla tai joilla on oikeus allekirjoittaa todistus.

Leima voidaan korvata sekä alkuperäiskappaleessa että jäljennöksissä painetulla sinetillä.

7 artikla

1. Liitteessä II mainitun toimielimen on:

a) oltava sellaiseksi hyväksytty viejämaassa;

b) sitouduttava todistamaan aitoustodistuksissa olevat tiedot;

c) sitouduttava toimittamaan komissiolle jokaisen viikon keskiviikkona aitoustodistuksissa olevien tietojen arvioimiseksi tarvittavat tiedot.

2. Komissio tarkistaa luettelon, jos toimielintä ei enää hyväksytä, se ei täytä jotain sille asetetuista velvollisuuksista tai nimetään uusi toimielin.

8 artikla

▼M8

1. Edellä 1 artiklan 1 kohdan toisessa luetelmakohdassa ja 2 artiklan a, b, c, d, e ja g alakohdassa tarkoitettujen määrien tuonti edellyttää 4 artiklan c ja d alakohdan sekä tämän artiklan 2 kohdan mukaisesti annettavan tuontitodistuksen esittämistä vapaaseen liikkeeseen luovuttamisen yhteydessä.

▼B

2.

a) Toimivaltaiselle viranomaiselle on toimitettava samanaikaisesti 6 ja 7 artiklan mukaisesti laaditun aitoustodistuksen alkuperäiskappale ja sen jäljennös sekä siihen liittyvä ensimmäinen tuontitodistushakemus. Edellä mainitun viranomaisen on säilytettävä aitoustodistuksen alkuperäiskappale.

b) Aitoustodistusta voidaan käyttää sen osoittaman määrän rajoissa useamman kuin yhden tuontitodistuksen antamiseen. Toimivaltaisen viranomaisen on tällöin tehtävä aitoustodistukseen merkintä, josta ilmenee myönnetty määrä.

c) Toimivaltaiset viranomaiset voivat antaa tuontitodistuksia vasta varmistettuaan, että kaikki aitoustodistuksessa annetut tiedot vastaavat komission viikoittain saamia vastaavia tietoja. Todistukset annetaan välittömästi varmistuksen jälkeen.

▼M8

3. Poiketen siitä, mitä 2 kohdan a ja c alakohdassa säädetään, ja tässä kohdassa säädettäviä edellytyksiä noudattaen toimivaltainen viranomainen voi antaa tuontitodistuksen, kun:

— aitoustodistuksen alkuperäiskappale on esitetty, mutta siihen liittyviä komission tietoja ei ole vielä saatu, tai

— aitoustodistuksen alkuperäiskappaletta ei ole esitetty, tai

— aitoustodistuksen alkuperäiskappale on esitetty, ja siihen liittyvät komission tiedot on saatu, mutta jotkin tiedot eivät ole vaatimusten mukaisia.

Asetuksen (EY) N:o 1445/95 4 artiklan toisesta luetelmakohdasta poiketen tuontitodistukseen liittyvän vakuuden suuruus on tällöin yhtä suuri kuin kyseisten tuotteiden yhteisen tullitariffin mukaisen täyden tullin määrä, jota sovelletaan tuontitodistuksen hakupäivänä.

Aitoustodistuksen alkuperäiskappaleen ja todistukseen liittyvät komission tiedot saatuaan ja tietojen vaatimustenmukaisuuden tarkastettuaan jäsenvaltioiden on vapautettava tämä vakuus edellyttäen, että samalle tuontitodistukselle on asetettu asetuksen (EY) N:o 1445/95 4 artiklan toisessa luetelmakohdassa tarkoitettu vakuus.

Vaatimustenmukaisen aitoustodistuksen alkuperäiskappaleen esittäminen toimivaltaiselle viranomaiselle ennen tuontitodistuksen kelpoisuusajan umpeutumista muodostaa komission asetuksen (ETY) N:o 2220/85 ( 9 ) 20 artiklassa tarkoitetun ensisijaisen vaatimuksen toisessa alakohdassa tarkoitetulle poikkeusvakuudelle.

Tämän vakuuden niitä määriä, joita ei vapauteta, on pidettävä menetettyinä, ja ne pidätetään kannettuina tulleina.

▼B

9 artikla

Aitoustodistukset ja tuontitodistukset ovat voimassa kolme kuukautta niiden antamispäivästä. Niiden voimassaoloaika päättyy kuitenkin antamispäivää seuraavana 30 päivänä kesäkuuta.

10 artikla

1. Sovelletaan asetusten (ETY) N:o 3719/88 ja (EY) N:o 1445/95 säännöksiä sillä edellytyksellä, että myös tämän asetuksen säännöksiä noudatetaan.

2. Tuontitodistuksissa ilmoitetut määrät ylittävistä määristä kannetaan yhteisessä tullitariffissa vahvistettu täysi tulli, sanotun kuitenkaan rajoittamatta asetuksen (ETY) N:o 3719/88 8 artiklan 4 kohdan soveltamista.

▼M3 —————

▼B

13 artikla

Tämä asetus tulee voimaan 1 päivänä heinäkuuta 1997.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I









LIITE II

LUETTELO AITOUSTODISTUKSEN MYÖNTÄMISEEN VALTUUTETUISTA VIEJÄMAIDEN TOIMIELIMISTÄ

— ►M10 SECRETARÍA DE AGRICULTURA, GANADERÍA, PESCA Y ALIMENTOS (SAGPyA) ◄ : — Argentiinasta peräisin olevan lihan osalta, joka vastaa 2 artiklan a kohdan määritelmää.

— ►M6 DEPARTMENT OF AGRICULTURE, FISHERIES AND FORESTRY - AUSTRALIA ◄ : — Australiasta peräisin olevan lihan osalta: — a) joka vastaa 2 artiklan b kohdan määritelmää; b) joka vastaa 1 artiklan 1 kohdan toisen luetelmakohdan määritelmää.

— INSTITUTO NACIONAL DE CARNES (INAC): — Uruguaysta peräisin olevan lihan osalta, joka vastaa 2 artiklan c kohdan määritelmää.

— DEPARTAMENTO NACIONAL DE INSPECÇÃO DE PRODUTOS DE ORIGEM ANIMAL (DIPOA): — Brasiliasta peräisin olevan lihan osalta, joka vastaa 2 artiklan d kohdan määritelmää.

— ►M5 NEW ZEALAND MEAT BOARD ◄ : — Uudesta-Seelannista peräisin olevan lihan osalta, joka vastaa 2 artiklan e kohdan määritelmää.

— FOOD SAFETY AND INSPECTION SERVICE (FSIS) OF THE UNITED STATES DEPARTMENT OF AGRICULTURE (USDA): — Amerikan yhdysvalloista peräisin olevan lihan osalta, joka vastaa 2 artiklan f kohdan määritelmää.

— ►M7 CANADIAN FOOD INSPECTION AGENCY — GOVERNMENT OF CANADA/AGENCE CANADIENNE D'INSPECTION DES ALIMENTS — GOUVERNEMENT DU CANADA ◄ : — Kanadasta peräisin olevan lihan osalta, joka vastaa 2 artiklan f kohdan määritelmää.

▼M8

— MINISTERIO DE AGRICULTURA, GANADERÍA, DIRECCIÓN DE NORMAS Y CONTROL DE ALIMENTOS: — Paraguaysta peräisin olevan lihan osalta, joka vastaa 2 artiklan g kohdan määritelmää.